Լորենու մեղրն առավել բարձրորակ է եւ ունի մեծ պահանջարկ: Այն քաղցրահամ, հաճելի բույրով, բաց դեղին, արագ բյուրեղացող մեղր է, որը տարբերվում է վառ արտահայտված սննդարար, բուժիչ, հակամանրէային հատկությամբ, ունի խորխաբեր, հակաբորբոքային եւ թեթեւ լուծողական ազդեցություն։ Օգտագործվում է անգինայի, հարբուխի, բրոնխիտի, ինչպես նաև՝ որպես սրտի աշխատանքը կարգավորող միջոց։ Թարախային վերքերի, այրվածքների դեպքում այն օգտագործվում է արտաքին բուժման նպատակով։